**ZAPISNIK**

**XCII (elektronska - zoom) SJEDNICA ODBORA ZA DOKTORSKE STUDIJE**

**23. 11. 2021. godine**

Saglasno članu 3 i 4 Poslovnika o radu Odbora za doktorske studije, na predlog predsjednika Odbora, prof. dr Biljane Šćepanović, elektronskim putem (zoom platforma) su kontaktirani članovi Odbora kako bi se izjasnili o sledećem:

1. **Razmatranje prigovora na preliminarnu rang-listu kandidata za upis na *Doktorske akademske studije na engleskom jeziku u interdisciplinarnoj oblasti "Održivi razvoj"***.

**OBRAZLOŽENJE:**

Centar za doktorske studije je 9. 11. 2021. god. raspisao Konkurs za upis na *Doktorske akademske studije na engleskom jeziku u interdisciplinarnoj oblasti "Održivi razvoj",* za 15 kandidata, u skladu sa licencom. Prijavljivanje je trajalo do 12. 11. 2021. god.

Nakon toga, Komisije za doktorske studije ovog studijskog programa (u sastavu: prof. dr Predrag Miranović, prof. dr Radovan Stojanović i prof. dr Nedeljko Latinović) je sačinila prelimiranu rang-listu prijavljenih kandidata, koja je objavljena na sajtu Univerziteta, na stranici Centra za doktorske studije.

Kako je predviđeno da kandidati imaju pravo podnošenja prigovora u roku od 48h od objavljivanja preliminarne rang-liste, dva kandidata su iskoristila to parvo: Neda Bošković i Branislav Proročić.

Komisija se izjasnila po dostavljenim prigovorima – oba prigovora su odbijena.

Odbor se upoznao sa cjelokupnom dokumentacijom koja je proslijeđena od strane kandidata koji su uredno podnijeli prigovore, mišljenjem Komisije koja je iste rangirala i mišljenjem Pravne službe Rektorata, koje je traženo, kako bi Odbor bio upoznat sa svim relevantnim činjenicama. Imajući u vidu sve gore navedeno, Odbor je donio sljedeće mišljenje:

1. Prigovor kandidata Branislava Proročića je neosnovan i Odbor je saglasan sa dostavljenim mišljenjem Komisije – kandidat je korektno rangiran, a s obzirom da je na 16. mjestu (“ispod crte”), nije stekao parvo upisa.
2. Prigovor kandidatkinje Nede Bošković je prihvaćen.

Nakon prikupljanja svih relevantnih podataka, Odbor je zaključio da ne postoji razlog da kandidatkinja ne bude upisana stoga što je, prema mišljenju Komisije, već student doktorskih studija Univerziteta Crne Gore, i to kao stipendista Ministarstva nauke, na interdisciplinarnom studijskom programu Zaštita životne sredine, koji je srodan sa studijskim programom Održivi razvoj. Prema tumačenju Pravne službe Rektorata, kandidatkinja ima pravo da bude istovremeno student na dva programa doktorskih studija, budući da su oba programa samofinansirajuća, iako na jednom (Zaštita životne sredine) plaća umanjenu školarinu, kao stipendista Ministarstva, i to od sredstava koje je Ministartsvo namjenski opredijelilo za školarine, u sklopu njihovih grantova, a na drugom (Održivi razvoj) bi samo u prvoj godini bila oslobođena plaćanja školarine koja je pokrivena iz sredstava Erasmus+ projekta.

Dalje, Komisija smatra da bi kandidati trebalo da se prijavljuju na konkurs sa original dokumentima, tj. diplomama o završenim master/magistarskim studijama, a Neda Bošković se prijavila sa ovjerenim fotokopijama, budući da je original u njenom dosijeu na drugom studijskom programu UCG, te je to eliminiše. Međutim, Konkursom za upis nije predviđeno da se dostavljaju original dokumenta, već je navedena ovjerena kopija, kao ekvivalent tome, što u pravu nikada nije bilo sporno. Naime, u svim konkursima za upis na doktorske studije UCG, za nekoliko poslednjih studijskih godina, pa tako i u konkursu za upis na Održivi razvoj, piše da kandidati podnose "ovjerenu fotokopiju diplome...", dok u konkursima za upis na sve niže nivoe studija piše da kandidati dostavljaju original diplomu.

Imajući sve gore navedeno u vidu, Odbor je prihvatio prigovor imenovane kandidatkinje, o čemu će obavijestiti Komisiju (od ukupno 11 članova Odbora, glasalo je 9 – 9 glasova ZA, nije bilo glasova protiv i uzdržanih).

U daljoj raspravi podstaknutoj ovim predmetom, Odbor je zaključio da bi ubuduće trebalo raditi i na izmjeni kriterijuma za upis, u smislu da se vrednuju svih 300 ECTS kredita (cjelokupno stečeno visoko obrazovanje) prilikom upisa, jer vrednujući samo master nivo, eliminišu se dobri kandidati koji su pokazali rezultate tokom cijelog školovanja. Takođe, cjelokupni sistem treba da bude unaprijeđen, na način da se kreira baza koja će da prepoznaje duplikate (studenti koji su upisani na više doktorskih studijskih programa jednog univerziteta). Kako u pravilima nigdje nije eksplicitno navedeno da doktorandi ne smiju biti upisani na dva (ili više) različita studijska programa, to znači da, kako nije pravno zabranjeno, dozvoljeno je, pa bi i to trebalo, ako je cilj, da se normativnim aktima Univerziteta definiše. Ovakva praksa, zaključeno je, nije primjer pozitivnog, ali kako ne postoje prepreke sa pravne strane, nije moguće u ovom trenutku isto osporiti.

Takođe, za upis na doktorske studije ne postoji poseban pravilnik, koji bi preciznije definisao cjelokupnu proceduru, već samo nekoliko odredbi iz Pravila doktorskih studija koja tretiraju ovo pitanje.

**Zapisnik sačinila: PREDSJEDNIK ODBORA ZA DOKTORSKE STUDIJE**

**Aleksandra Mijanović Prof. dr Biljana Šćepanović**